নোভাক জোকোভিচ

নোভাক জোকোভিচ (সার্বীয় সিরিলীয়: Новак Ђоковић, আ-ধ্ব-ব: [nôʋaːk dʑôːkoʋitɕ] শুনুন; জন্ম ২২শে মে, ১৯৮৭) একজন সার্বীয় পেশাদার টেনিস খেলোয়াড়। তিনি বর্তমানে (২০২৪ সালের আগস্ট মাসে) পেশাদার পুরুষ টেনিস খেলোয়াড়দের সংঘের (অ্যাসোসিয়েশন অভ টেনিস প্রফেশনালস, সংক্ষেপে এটিপি) মর্যাদাক্রম অনুযায়ী বিশ্বের ২নং পুরুষ পেশাদার টেনিস খেলোয়াড়। জোকোভিচ তেরটি ভিন্ন বছরে বিভিন্ন সময়ে সর্বমোট ৪২৮ সপ্তাহ বিশ্বের ১নং খেলোয়াড় হিসেবে নির্বাচিত হয়েছেন, যা এক নজিরবিহীন কৃতিত্ব। তিনি সর্বমোট ৮ বার ১নং খেলোয়াড় হিসেবে ক্রীড়াবর্ষ শেষ করেছেন, যা টেনিসের উন্মুক্ত পেশাদারি যুগের আরেকটি নজিরবিহীন কীর্তি (এর আগে মার্কিন পিট সাম্প্রাস ৬ বার এই কাজটি করেছিলেন)। তদুপরি জোকোভিচ ২০২৩ সালের জুন পর্যন্ত ২৪টি গ্র্যান্ড স্ল্যাম পর্যায়ের শিরোপা (সবচেয়ে মর্যাদাবাহী ৪টি টেনিস প্রতিযোগিতা) জয় করেছেন, যা টেনিসের ইতিহাসে গ্র্যান্ড স্ল্যাম বিজয়ের সর্বসেরা কীর্তি। জোকোভিচ সব মিলিয়ে ৯৯টি একক শিরোপা জিতেছেন, যাদের মধ্যে ৪০টি মাস্টার্স পর্যায়ের শিরোপা (ইতিহাসের সর্বোচ্চসংখ্যক)। জোকোভিচ একমাত্র খেলোয়াড় যিনি পুরুষদের আধুনিক পেশাদার টেনিস টুরের সব "বড় শিরোপা" অন্তত একবার জয় করেছেন; "বড় শিরোপা" বলতে ৪টি গ্র্যান্ড স্ল্যাম পর্যায়ের শিরোপা, নয়টি মাস্টার্স পর্যায়ের শিরোপা এবং এটিপি-র বর্ষ-সমাপনী শিরোপাটিকে বোঝায়। গ্র্যান্ড স্ল্যাম পর্যায়ের শিরোপার ক্ষেত্রে জোকোভিচ আরও বেশ কিছু অনন্য কৃতিত্বের অধিকারী। তিনি ইতিহাসের সর্বোচ্চসংখ্যক দশবার অস্ট্রেলিয়ান ওপেন নামক গ্র‍্যান্ড স্ল্যাম পর্যায়ের শিরোপাটি জয় করেছেন। তিনিই উন্মুক্ত যুগের একমাত্র খেলোয়াড় যিনি কপমক্ষে তিনবার করে প্রতিটি গ্র্যান্ড স্ল্যাম পর্যায়ের শিরোপা জয় করেছেন। ২০১৬ সালের ফরাসি ওপেন জিতে তিনি উন্মুক্ত যুগের প্রথম খেলোয়াড় হিসেবে একই সাথে তিনটি ভিন্ন পৃষ্ঠতলে (শক্ত কংক্রিট, ঘাসাচ্ছাদিত ও লাল মাটি) টানা চারটি গ্র্যান্ড স্ল্যাম পর্যায়ের শিরোপার বিজেতা হবার কৃতিত্ব দেখান। এছাড়া তিনি একমাত্র খেলোয়াড় হিসেবে নয়টি মাস্টার্স পর্যায়ের শিরোপার প্রতিটি দুইবার করে জিতেছেন। জোকোভিচ ২০০৩ সালে পেশাদারী ক্রীড়াজীবন শুরু করেন। ২০০৮ সালে ২০ বছর বয়সে তিনি অস্ট্রেলিয়ান ওপেন শিরোপা বিজয় করে তাঁর প্রথম গ্র্যান্ড স্ল্যাম পর্যায়ের শিরোপা জয় করেন এবং এর মাধ্যমে রজার ফেডেরার ও রাফায়েল নাদালের গ্র্যান্ড স্ল্যাম আধিপত্য খর্ব করেন। ২০১০ সাল নাগাদ তিনি সাফল্যের ভিত্তিতে অন্যান্য পুরুষ টেনিস খেলোয়াড়দের থেকে নিজেকে আলাদা করে নেন এবং সেসময় টেনিস বিশ্বে আধিপত্য বিস্তারকারী ফেডেরার ও নাদালের সাথে মিলে তাঁকে তথাকথিত "টেনিসের তিন দানব" দলের সদস্য হিসেবে গণ্য করা শুরু হয়। ২০১১ সালে তিনি প্রথমবার বিশ্বের ১নং খেলোয়াড় হবার মর্যাদা অর্জন করেন; ঐ বছর তিনি চারটি গ্র্যান্ড স্ল্যাম পর্যায়ের শিরোপার মধ্যে তিনটিই জয় করেন এবং দুই প্রতিদ্বন্দ্বী ফেডেরার ও নাদালকে ১০টি খেলার মধ্যে ৯টিতেই পরাজিত করেন। এর পরবর্তী এক দশক ধরে সাফল্যের বিচারে সামগ্রিকভাবে তিনি পুরুষদের টেনিসের সেরা খেলোয়াড় হিসেবে নিজের অবস্থান সুদৃঢ় করেন। ২০১১ থেকে ২০২০ সাল পর্যন্ত ১০ বছরে জোকোভিচ ছয় বার ১নং খেলোয়াড় হিসেবে এবং ৩ বার ২নং খেলোয়াড় হিসেবে বছর শেষ করেন। জাতীয় পর্যায়ে জোকোভিচ সার্বিয়ার জাতীয় দলকে নেতৃত্ব দিয়ে ২০১০ সালে ডেভিস কাপ শিরোপা জেতেন এবং ২০২০ সালে অনুষ্ঠিত উদ্বোধনী এটিপি কাপ জেতেন। ২০০৮ সালের বেইজিং অলিম্পিক প্রতিযোগিতায় তিনি সার্বিয়ার জন্য একটি ব্রোঞ্জ পদক জয় করেন। ২০২৪ সালে এসে তিনি প্যারিস গ্রীষ্মকালীন অলিম্পিক প্রতিযোগিতায় টেনিসের একক পুরুষ শ্রেণীতে স্বর্ণপদক লাভ করেন। জোকোভিচ লরেয়াস বাৎসরিক বিশ্বসেরা খেলোয়াড় হিসেবে পাঁচবার নির্বাচিত হয়েছেন। এছাড়া তিনি এটিপির খেলোয়াড় পরিষদের প্রধান হিসেবে দায়িত্ব পালন করেছেন। খেলাধুলার বাইরে তিনি জনহিতৈষী কাজেও জড়িত আছেন। "Novak Djokovic"। ATP Tour। সংগ্রহের তারিখ ১ এপ্রিল ২০১৯।  "Djokovic, Novak"। novakdjokovic.com। সংগ্রহের তারিখ ১৩ জুলাই ২০১৫।  "ATP Prize Money Leaders" (পিডিএফ)।  "Rankings Singles"। ATP Tour।  "Rankings Doubles"। ATP Tour।  "নোভাক জোকোভিচ স্বয়ং নিজের নাম উচ্চারণ করছেন"। ATP Tour। সংগ্রহের তারিখ ৯ জানুয়ারি ২০১৮।  Seminara, Dave (১২ নভেম্বর ২০২৩)। "Djokovic Clinches Record-Extending Eighth Year-End No. 1 Presented By Pepperstone"। www.nittoatpfinals.com। ১৩ নভেম্বর ২০২৩ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০২৩।  উদ্ধৃতি ত্রুটি: <ref> ট্যাগ বৈধ নয়; no1 নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; BigTitles নামের সূত্রটির জন্য কোন লেখা প্রদান করা হয়নি Novak Djokovic Stands Alone With Big Titles Sweep, ATP. Aug 22, 2018 Carayol, Tumaini (২০২১-০৬-১৩)। "Novak Djokovic rallies to beat Stefanos Tsitsipas in epic French Open final"। the Guardian (ইংরেজি ভাষায়)। সংগ্রহের তারিখ ২০২১-০৬-১৩।  Briggs, Simon; Hodges, Vicki (২০২১-০৬-১৩)। "Novak Djokovic wins 19th major after battling back from two sets down in French Open final"। The Telegraph (ইংরেজি ভাষায়)। আইএসএসএন 0307-1235। সংগ্রহের তারিখ ২০২১-০৬-১৩।  উদ্ধৃতি ত্রুটি: <ref> ট্যাগ বৈধ নয়; DCGS নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; GoldenMasters নামের সূত্রটির জন্য কোন লেখা প্রদান করা হয়নি The Men's Player of the Decade: Novak Djokovic ওয়েব্যাক মেশিনে আর্কাইভকৃত ২৩ জুলাই ২০২৩ তারিখে, Tennis magazine "Djokovic resigns from player council"। BBC Sport (ইংরেজি ভাষায়)। সংগ্রহের তারিখ ২০২১-০৩-১৮।  "Novak Djokovic Doubling Donations In His Foundation's Season Of Giving | ATP Tour | Tennis"। ATP Tour। সংগ্রহের তারিখ ২০২১-০৩-১৮।